มีอาการเวียนหัวตอนนอนตะแคงมากไม่ว่าจะเป็นทางซ้ายหรือขวาและแน่นหน้าอกรู้สึกอยากจะอ้วกนอนตัวตรงจะปวดตรงคอสักพักจะรู้สึกอ่อนแรงบางทีมีอาการมือชา ผมไปหามาบอกเป็นกรดไหลย้อนมันเป็นแค่กรดไหลย้อนใช่ไหมครับ
สวัสดีค่ะ โอ๊ด,อาการเวียนหัวเวลานอนตะแคง หากมีลักษณะเวียนแบบบ้านหมุนบ้านหมุน(vertigo) คือรู้สึกเหมือนสิ่งแวดล้อมรอบตัวหมุนได้รวมไปถึงรู้สึกคลื่นไส้ อาเจียน หรือมีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหูสาเหตุ อาจเกิดได้จาก- โรคตะกอนหินปูนในหูชั้นในหลุด หรือ โรคหินปูนในหูชั้นใเคลื่อนที่(BPPV)- น้ำในหูไม่เท่ากัน(Meniere's Disease)- ประสาทการทรงตัวอักเสบ(vestibular neuronitis)- ประสาทหูชั้นในอักเสบ (labyrinthitis)- การใช้ยาบางชนิดที่มีผลต่อระบบประสาททรงตัวในหูชั้นใน- การบาดเจ็บที่ศีรษะและบริเวณคอ- โรคไมเกรน- เนื้องอกของประสาททรงตัว (vestibular schwannoma) เนื้องอกในสมอง- มีความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน เลือดข้นกว่าปกติหัวใจเต้นผิดจังหวะ โรคหลอดเลือดหัวใจตีบ รวมไปถึงโรคกระดูกคอเสื่อมที่อาจทำให้มีกระดูกงอกไปกดหลอดเลือดขณะที่มีการแหงนศรีษะหรือหันศีรษะ ซึ่งในกรณีของ โอ๊ด อาจเป็นไปได้ว่าเกิดจากสาเหตุนี้ เนื่องจากมีอาการเมื่อในอยู่ในบางท่า รวมถึงอาการปวดต้นคอร่วมกับอาการมือชาและรู้วสึกอ่อนแรงสำหรับอาการของกรดไหลย้อนอาการหลักคือมักจะปวดแสบร้อนหรือจุกบริเวณลิ้นปี่และหน้าอกเรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร มีอาการท้องอืด อาหารไม่ย่อย เป็นต้นอาการกรดไหลย้อนจะไม่ได้เกิดเฉพาะตอนนอนเท่านั้น มักมีอาการในช่วงอื่นๆ ด้วย ดังนั้นให้ลองสังเกตว่ามีลักษณะอาการเวียนหัวที่เด่นชัดกว่าอาการทางระบบอาหารหรือไม่ หากเป็นเช่นนั้น ควรไปพบอายุรแพทย์เพื่อตรวจหาสาเหตุของอาการเวียนหัวเพิ่มเติมค่ะ